Source: https://www.riigiteataja.ee/akt/111062014007
Timestamp: 2020-08-12 12:56:32+00:00
Document Index: 2027942

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 7', '§ 8', '§ 9', '§ 10', '§ 11', '§ 2', '§ 7', '§ 8', '§ 9', '§ 3', '§ 10', '§ 4', '§ 11', '§ 5', '§ 6', '§ 7', '§ 8', '§ 9', '§ 10', '§ 6']

Perioodi 2007–2013 struktuuritoetuse andmist korraldavate asutuste määramine – Riigi Teataja
Perioodi 2007–2013 struktuuritoetuse andmist korraldavate asutuste määramine
Perioodi 2007–2013 struktuuritoetuse andmist korraldavate asutuste määramine - sisukord
§ 2 Korraldus-, makse- ja auditeeriv asutus
§ 3 Majanduskeskkonna arendamise rakenduskava rakendusasutused
§ 4 Majanduskeskkonna arendamise rakenduskava rakendusüksused
§ 5 Elukeskkonna arendamise rakenduskava rakendusasutused
§ 6 Elukeskkonna arendamise rakenduskava rakendusüksused
§ 7 Inimressursi arendamise rakenduskava rakendusasutused
§ 8 Inimressursi arendamise rakenduskava rakendusüksused
§ 9 Ülesannete täitjate määramine
§ 10 Rakendusüksuse ülesannete täitmine
RT I, 11.06.2014, 7
Vastu võetud 19.04.2007 nr 111
RT I 2007, 34, 216
26.07.2007 RT I 2007, 48, 336 05.08.2007
27.03.2008 RT I 2008, 15, 110 07.04.2008
16.08.2012 RT I, 21.08.2012, 2 24.08.2012, osaliselt 01.01.2013
06.12.2013 RT I, 12.12.2013, 1 01.01.2014
05.06.2014 RT I, 11.06.2014, 3 01.07.2014
Määrus kehtestatakse „Perioodi 2007–2013 struktuuritoetuse seaduse” § 7 lõike 1, § 8 lõike 1, § 9 lõike 1, § 10 lõike 1 ja § 11 lõike 1 alusel.
Käesoleva määrusega määratakse kindlaks struktuuritoetuse andmist korraldavad asutused ja isikud.
§ 2. Korraldus-, makse- ja auditeeriv asutus
„Perioodi 2007–2013 struktuuritoetuse seaduse” § 7 lõikes 1 nimetatud korraldusasutus, § 8 lõikes 1 nimetatud makseasutus ja § 9 lõikes 1 nimetatud auditeeriv asutus on Rahandusministeerium.
§ 3. Majanduskeskkonna arendamise rakenduskava rakendusasutused
„Perioodi 2007–2013 struktuuritoetuse seaduse” § 10 lõikes 1 nimetatud rakendusasutused (edaspidi rakendusasutus) majanduskeskkonna arendamise rakenduskava raames on:
1) Majandus- ja Kommunikatsiooniministeerium prioriteetsete suundade „Strateegilise tähtsusega transpordiinvesteeringud”, „Regionaalse tähtsusega transpordi infrastruktuuri arendamine” ja „Infoühiskonna edendamine” osas;
2) Majandus- ja Kommunikatsiooniministeerium prioriteetse suuna „Ettevõtluse uuendus- ja kasvuvõime” osas;
[RT I, 21.08.2012, 2 - jõust. 24.08.2012]
3) Haridus- ja Teadusministeerium prioriteetse suuna „Eesti teadus- ja arendustegevuse konkurentsivõime tugevdamine teadusprogrammide ja kõrgkoolide ning teadusasutuste kaasajastamise kaudu” osas;
4) Rahandusministeerium prioriteetsete suundade „Horisontaalne tehniline abi” ja „Tehniline abi” osas.
[RT I 2007, 48, 336 - jõust. 05.08.2007]
§ 4. Majanduskeskkonna arendamise rakenduskava rakendusüksused
„Perioodi 2007–2013 struktuuritoetuse seaduse” § 11 lõikes 1 nimetatud rakendusüksused (edaspidi rakendusüksus) majanduskeskkonna arendamise rakenduskava raames on:
1) Tehnilise Järelevalve Amet ja Aktsiaselts Tallinna Lennujaam prioriteetsete suundade „Strateegilise tähtsusega transpordiinvesteeringud” ja „Regionaalse tähtsusega transpordi infrastruktuuri arendamine” osas;
[RT I, 12.12.2013, 1 - jõust. 01.01.2014]
2) Riigi Infosüsteemide Arenduskeskus prioriteetse suuna „Infoühiskonna edendamine” osas;
3) Ettevõtluse Arendamise Sihtasutus (edaspidi EAS) ning Krediidi ja Ekspordi Garanteerimise Sihtasutus KredEx (edaspidi KredEx) prioriteetse suuna „Ettevõtluse uuendus- ja kasvuvõime” osas;
4) Sihtasutus Archimedes prioriteetse suuna „Eesti teadus- ja arendustegevuse konkurentsivõime tugevdamine teadusprogrammide ja kõrgkoolide ning teadusasutuste kaasajastamise kaudu” osas;
5) Rahandusministeerium prioriteetsete suundade „Horisontaalne tehniline abi” ja „Tehniline abi” osas.
§ 5. Elukeskkonna arendamise rakenduskava rakendusasutused
Rakendusasutused elukeskkonna arendamise rakenduskava raames on:
1) Keskkonnaministeerium ning Majandus- ja Kommunikatsiooniministeerium prioriteetse suuna „Veemajanduse ja jäätmekäitluse infrastruktuuri arendamine ja välisõhu kaitse” osas;
2) Keskkonnaministeerium ja Siseministeerium prioriteetse suuna „Säästva keskkonnakasutuse infrastruktuuride ja tugisüsteemide arendamine” osas;
3) Keskkonnaministeerium ning Majandus- ja Kommunikatsiooniministeerium prioriteetse suuna „Energiamajanduse arendamine” osas;
4) Siseministeerium prioriteetse suuna „Piirkondade terviklik ja tasakaalustatud areng” osas;
5) Haridus- ja Teadusministeerium prioriteetse suuna „Hariduse infrastruktuuri arendamine” osas;
6) Sotsiaalministeerium prioriteetse suuna „Tervishoiu ja hoolekande infrastruktuuri arendamine” osas;
7) Rahandusministeerium prioriteetsete suundade „Horisontaalne tehniline abi” ja „Tehniline abi” osas.
§ 6. Elukeskkonna arendamise rakenduskava rakendusüksused
Rakendusüksused elukeskkonna arendamise rakenduskava raames on:
1) Sihtasutus Keskkonnainvesteeringute Keskus (edaspidi KIK) prioriteetsete suundade „Veemajanduse ja jäätmekäitluse infrastruktuuri arendamine ja välisõhu kaitse” ning „Säästva keskkonnakasutuse infrastruktuuride ja tugisüsteemide arendamine” osas;
2) KIK ja KredEx prioriteetse suuna „Energiamajanduse arendamine” osas;
3) EAS prioriteetse suuna „Piirkondade terviklik ja tasakaalustatud areng” osas;
4) Sihtasutus Innove (edaspidi INNOVE) prioriteetse suuna „Hariduse infrastruktuuri arendamine” osas;
5) Rahandusministeerium prioriteetse suuna „Tervishoiu ja hoolekande infrastruktuuri arendamine” osas;
[RT I, 11.06.2014, 3 - jõust. 01.07.2014]
6) Rahandusministeerium prioriteetsete suundade „Horisontaalne tehniline abi” ja „Tehniline abi” osas.
§ 7. Inimressursi arendamise rakenduskava rakendusasutused
Rakendusasutused inimressursi arendamise rakenduskava raames on:
1) Haridus- ja Teadusministeerium ning Keskkonnaministeerium prioriteetse suuna „Elukestev õpe” osas;
2) Haridus- ja Teadusministeerium prioriteetse suuna „Teadus- ja arendustegevuse inimressursi arendamine” osas;
3) Rahandusministeerium ja Siseministeerium prioriteetse suuna „Suurem haldusvõimekus” osas;
4) Sotsiaalministeerium prioriteetse suuna „Pikk ja kvaliteetne tööelu” osas;
5) Majandus- ja Kommunikatsiooniministeerium prioriteetse suuna „Teadmised ja oskused uuendusmeelseks ettevõtluseks” osas;
§ 8. Inimressursi arendamise rakenduskava rakendusüksused
Rakendusüksused inimressursi arendamise rakenduskava raames on:
1) INNOVE ja KIK prioriteetse suuna „Elukestev õpe” osas;
2) Sihtasutus Archimedes prioriteetse suuna „Teadus- ja arendustegevuse inimressursi arendamine” osas;
3) Rahandusministeerium ja EAS prioriteetse suuna „Suurem haldusvõimekus” osas;
4) INNOVE prioriteetse suuna „Pikk ja kvaliteetne tööelu” osas;
5) EAS ja KredEx prioriteetse suuna „Teadmised ja oskused uuendusmeelseks ettevõtluseks” osas;
§ 9. Ülesannete täitjate määramine
Rakendusasutuse või -üksuse juht määrab kindlaks rakendusasutuse või -üksuse ülesandeid täitva struktuuriüksuse või vastutavad ametnikud või töötajad.
§ 10. Rakendusüksuse ülesannete täitmine
Käesoleva määruse §-des 4, 6 ja 8 nimetatud isikud ja asutused ning käesolevas määruses rakendus- või korraldusasutusena nimetatud asutused võivad hakata rakendusüksuse ülesandeid täitma pärast seda, kui Vabariigi Valitsus on „Perioodi 2007–2013 struktuuritoetuse seaduse” § 6 lõigete 3 ja 4 kohaselt otsustanud isiku või asutuse akrediteerimise ja volitanud asutust täitma rakendusüksuse ülesandeid.
Rahandusministeerium lõpetab enne 1. juulit 2014. a alustatud ja veel lõpetamata prioriteetse suuna „Tervishoiu ja hoolekande infrastruktuuri arendamine” rakendusüksuse menetlused.